Dragi učenici,

Vaš današnji zadatak je napisati znanstvenofantastičnu priču. Obilježja znanstvene fantastike smo naučili, čitali smo primjer znanstvene fantastike i gledali ste igranu seriju. Prema tim smjernicama trebate se voditi i u svojem zadatku koji mora zadovoljiti sva obilježja znanstvene fantastike.

Priča ne mora biti dugačka, dovoljan je jedan glavni događaj oko kojeg će se odvijati radnja priče te nekoliko likova. Razrada teme i likova te mjesto i vrijeme radnje dani su vam na slobodni izbor, ali u okvirima znanstvene fantastike. Ako netko nije siguran ili mu treba podsjetnik o znanstvenoj fantastici i što ona podrazumijeva, može mi se javiti s pitanjima pa ću mu pomoći.

Priču ćete napisati u svoje bilježnice, uslikati i poslati u Yammer. Slikajte pažljivo, možete i u više fotografija, tako da se dobro može pročitati što ste napisali. Ovaj zadatak imate vremena poslati do petka u podne (12:00). Zadatak je za ocjenu koju ću upisati u e-dnevnik. Ako ne predate zadatak, dobit ćete negativnu ocjenu! Ako priču od nekuda prepišete ili ukradete ideju iz nekog drugog djela, također ćete dobiti negativnu ocjenu!